PM मोदी और अमित शाह मंच पर मौजूद रहे; मेघालय में कॉनराड संगमा ने शपथ ली
Meghalaya Nagaland CM Conrad Sangma and Neiphiu Rio Oath Taking Ceremony Updates  कॉनराड संगमा ने मंगलवार को दूसरी बार मेघालय के सीएम पद की शपथ ली। इस मौके पर पीएम मोदी और अमित शाह भी मौजूद रहे।
नगालैंड में नेफ्यू रियो और मेघालय में कॉनराड संगमा ने CM पद की शपथ ले ली है। नेफ्यू रियो ने दोपहर 1 बजकर 45 मिनट पर पांचवीं बार CM पद की शपथ ली, वहीं संगमा कॉनराड का शपथ ग्रहण कार्यक्रम सुबह 11 बजे हुआ। संगमा कॉनराड दूसरी बार मेघालय के सीएम बने हैं।
दोनों के शपथ ग्रहण समारोह में पीएम नरेंद्र मोदी, गृहमंत्री अमित शाह, भाजपा अध्यक्ष जेपी नड्डा और असम के मुख्यमंत्री हिमंत बिस्वा सरमा मौजूद रहे।
दोनों राज्यों में बने दो उपमुख्यमंत्री
दोनों ही राज्यों में दो डिप्टी सीएम बनाए गए हैं। मेघालय में NPP के स्निआवभलंग धर और प्रिस्टोन तेनसोंग ने डिप्टी सीएम पद की शपथ ली है। वहीं नगालैंड में टी.आर जेलियांग और यानथुंगो पैट्टन को डिप्टी सीएम बनाया गया है।
मेघालय में राज्यपाल फागू चौहान ने संगमा के साथ 12 विधायकों को भी मंत्रिपद की शपथ दिलाई। इनमें 8 विधायक NPP के, 2 विधायक UDP के और 1-1 विधायक भाजपा और HSPDP पार्टी के हैं। भाजपा से एलेक्जेंडर लालू हेक को मंत्री बनाया गया है।
नगालैंड में NDPP-BJP गठबंधन ने बनाई है सरकार 
नगालैंड में फिर से NDPP-BJP गठबंधन ने सरकार बनाई है। राज्य की 60 सीटों वाले विधानसभा चुनाव के नतीजों में NDPP-BJP ने 37 सीटें जीती थीं, जिनमें से NDPP ने 25 और BJP ने 12 सीट हासिल की थीं। NDPP 2017 में अस्तित्व में आई थी।
मेघालय में भी भाजपा सत्ता में साझेदार
मेघालय में NPP, UDP और भाजपा ने मिलकर सरकार बनाई है। 27 फरवरी को विधानसभा की 59 सीट पर वोटिंग हुई थी। 2 मार्च को चुनाव के परिणाम घोषित हुए, जिनमें NPP 26 सीट जीतकर सबसे बड़ी पार्टी बनकर उभरी। वहीं, UDP ने 11 सीट पर जीत हासिल की। कांग्रेस और TMC के खाते में पांच-पांच सीटें आईं। वहीं, BJP ने दो सीट पर जीत दर्ज की।
मेघालय और नगालैंड विधानसभा चुनाव से जुड़ी अन्य खबरें पढ़ें...
नॉर्थ-ईस्ट में भाजपा सरकार:त्रिपुरा-नगालैंड में बहुमत मिला, मेघालय में BJP-NPP फिर साथ आए
पूर्वोत्तर के 3 राज्यों के विधानसभा चुनाव में त्रिपुरा और नगालैंड में भाजपा गठबंधन को बहुमत मिला है। नगालैंड में भाजपा गठबंधन को 37 और त्रिपुरा में 33 सीटें मिली हैं। वहीं, मेघालय में मुख्यमंत्री कॉनराड संगमा की NPP सबसे बड़ी पार्टी बन गई है। NPP के खाते में अभी 26 सीटें आई हैं। पढे़ें पूरी खबर...